****

**คำอธิบายรายวิชา**

**ดนตรี**

**รายวิชาพื้นฐาน กลุ่มสาระการเรียนรู้ศิลปะ**

**ชั้นมัธยมศึกษาปีที่ 4 เวลา 40 ชั่วโมง/ปี**

รู้และเข้าใจรูปแบบบทเพลงและวงดนตรีแต่ละประเภท และจำแนกรูปแบบของวงดนตรีทั้งไทยและสากล เข้าใจอิทธิพลของวัฒนธรรมต่อการสร้างสรรค์ดนตรี เปรียบเทียบอารมณ์และความรู้สึกที่ได้รับจากดนตรีที่มาจากวัฒนธรรมต่างกัน อ่าน เขียน โน้ตดนตรีไทยและสากล ในอัตราจังหวะต่าง ๆ มีทักษะในการร้องเพลงหรือเล่นดนตรีเดี่ยวและรวมวงโดยเน้นเทคนิค การแสดงออกและคุณภาพของการแสดง สร้างเกณฑ์สำหรับประเมินคุณภาพการประพันธ์ การเล่นดนตรีของตนเองและผู้อื่นได้อย่างเหมาะสม สามารถนำดนตรี ไปประยุกต์ใช้ในงานอื่น ๆ

วิเคราะห์ เปรียบเทียบรูปแบบ ลักษณะเด่นของดนตรีไทยและสากลในวัฒนธรรมต่าง ๆ เข้าใจบทบาทของดนตรีที่สะท้อนแนวความคิดและค่านิยมของคนในสังคม สถานะทางสังคมของนักดนตรีในวัฒนธรรมต่าง ๆ สร้างแนวทางและมีส่วนร่วมในการส่งเสริมและอนุรักษ์ดนตรี

**ตัวชี้วัด**

|  |  |  |
| --- | --- | --- |
| **มาตรฐาน** | **ตัวชี้วัดระหว่างทาง** | **ตัวชี้วัดปลายทาง** |
| **มฐ. ศ 2.1** | **ม.4-6/1, ม.4-6/2, ม.4-6/4** | **ม.4-6/3, ม.4-6/5** |
| **มฐ. ศ 2.2** | **ม.4-6/1, ม.4-6/2, ม.4-6/4** | **ม.4-6/3, ม.4-6/5** |
|  | **6 ตัวชี้วัด** | **4 ตัวชี้วัด** |

**รวม 10 ตัวชี้วัด**

**โครงสร้างรายวิชาพื้นฐาน ดนตรี ม.4**

**เวลา 40 ชั่วโมง**

| **ชื่อหน่วย การเรียนรู้** | **มาตรฐาน การเรียนรู้/ตัวชี้วัด** | **สมรรถนะสำคัญ ของผู้เรียน** | **สาระสำคัญ** | | **เวลา (ชั่วโมง)** |
| --- | --- | --- | --- | --- | --- |
| **หน่วย**  **การเรียนรู้ที่ 1**  ความงามของดนตรี | **ตัวชี้วัดระหว่างทาง**  **มฐ. ศ 2.2 ม.4-6/4**อธิบายบทบาทของดนตรี ในการสะท้อนแนวความคิด และค่านิยมที่เปลี่ยนไปของคนในสังคม  **ตัวชี้วัดปลายทาง**  **มฐ. ศ 2.1 ม.4-6/3**  อธิบายเหตุผลที่คนต่างวัฒนธรรมสร้างสรรค์งานดนตรีแตกต่างกัน | **1) สมรรถนะที่ 1**ความสามารถในการสื่อสาร  **2) สมรรถนะที่ 2**ความสามารถในการคิด  **3) สมรรถนะที่ 4**ความสามารถในการใช้ทักษะชีวิต  **4) สมรรถนะที่ 5** ความสามารถในการใช้เทคโนโลยี | ดนตรีเป็นศิลปะแขนงหนึ่งที่มนุษย์ได้สร้างสรรค์ขึ้นโดยการเลียนแบบเสียงจากธรรมชาติ หรือสร้างสรรค์ขึ้นจากจินตนาการของตนเอง แล้วถ่ายทอดให้มนุษย์ได้รับรู้รับฟัง และสืบทอด ต่อกันมาจากชนรุ่นหนึ่ง สู่ชนอีกรุ่นหนึ่ง ซึ่งดนตรีจัดว่าเป็นผลงานแขนงหนึ่งที่ช่วยจรรโลงโลก ให้สดใส และเป็นศิลปะสากลที่ทุกเพศ ทุกวัย และทุกเชื้อชาติสามารถเข้าถึงความงามได้ โดยผ่านทางการดู การฟัง และเป็นศิลปะที่มีคุณค่าต่อมนุษย์ในการปรุงแต่งชีวิตให้มีความสุข ผ่อนคลายอารมณ์ ทำให้เกิดความอิ่มเอมใจ สำหรับดนตรีไทยก็มีความงดงาม และมีสุนทรียะเช่นเดียวกัน โดยมีการสร้างสรรค์สืบทอดกันมาตั้งแต่สมัยก่อนสุโขทัยจนถึงสมัยปัจจุบัน | 3 | |
| **หน่วย**  **การเรียนรู้ที่ 2**  ความรู้พื้นฐานด้านดนตรีไทย | **ตัวชี้วัดระหว่างทาง**  **มฐ. ศ 2.2 ม.4-6/1**  วิเคราะห์รูปแบบของดนตรีไทยและดนตรีสากลในยุคสมัยต่าง ๆ  **มฐ. ศ 2.2 ม.4-6/2**  วิเคราะห์สถานะทางสังคม ของนักดนตรีในวัฒนธรรมต่าง ๆ  **ตัวชี้วัดปลายทาง**  **มฐ. ศ 2.2 ม.4-6/3**  เปรียบเทียบลักษณะเด่นของดนตรีในวัฒนธรรมต่าง ๆ | **1) สมรรถนะที่ 1**ความสามารถในการสื่อสาร  **2) สมรรถนะที่ 2**ความสามารถในการคิด  **3) สมรรถนะที่ 4**ความสามารถในการใช้ทักษะชีวิต  **4) สมรรถนะที่ 5** ความสามารถในการใช้เทคโนโลยี | ดนตรีเป็นงานสร้างสรรค์ของมนุษย์ที่มีเป้าหมายในการนำมาใช้เพื่อประกอบกิจกรรม ต่าง ๆ ทั้งความเชื่อ พิธีกรรม ประกอบการแสดง การละเล่น เพื่อความบันเทิงเริงรมย์ ความสำคัญของดนตรีก็คือคุณค่าที่มีต่อจิตใจของคนแต่ละคน เป็นสื่อเชื่อมระหว่างกลุ่มคนในสังคม และช่วยผสานความรัก ความสามัคคีดังนั้น ดนตรีแต่ละยุคสมัยจึงเป็นมรดกทางศิลปวัฒนธรรม ทั้งในระดับท้องถิ่นและระดับชาติ ที่มีการสืบทอดมาจากอดีตจนถึงปัจจุบัน ในด้านความรู้พื้นฐานเกี่ยวกับดนตรีไทย นักเรียนควรทราบถึงคุณค่าและความสำคัญของดนตรีไทย ประวัติความเป็นมา  ลักษณะเด่นของดนตรีไทย รวมทั้งสังคีตกวีไทยที่มีผลงานทางดนตรีอันทรงคุณค่า | | 5 |
| **หน่วย**  **การเรียนรู้ที่ 3**  วงดนตรีไทย | **ตัวชี้วัดระหว่างทาง**  **มฐ. ศ 2.1 ม.4-6/1**  เปรียบเทียบรูปแบบของบทเพลงและวงดนตรีแต่ละประเภท  **มฐ. ศ 2.1 ม.4-6/2**  จำแนกประเภทและรูปแบบของวงดนตรี ทั้งไทยและสากล  **ตัวชี้วัดปลายทาง**  **มฐ. ศ 2.2 ม.4-6/3**  อธิบายเหตุผลที่คนต่างวัฒนธรรมสร้างสรรค์งานดนตรีแตกต่างกัน  **มฐ. ศ 2.2 ม.4-6/5**  ร้องเพลงหรือเล่นดนตรีเดี่ยวและรวมวง โดยเน้นเทคนิคการแสดงออกและคุณภาพของการแสดง | **1) สมรรถนะที่ 1**ความสามารถในการสื่อสาร  **2) สมรรถนะที่ 2**ความสามารถในการคิด  **3) สมรรถนะที่ 4**ความสามารถในการใช้ทักษะชีวิต  **4) สมรรถนะที่ 5** ความสามารถในการใช้เทคโนโลยี | วงดนตรีไทยมีพัฒนาการมาอย่างต่อเนื่อง วงดนตรีเกิดขึ้นจากการประสมเครื่องดนตรีแต่ละชนิดเข้าเป็นวง ลักษณะเด่น คือ ภูมิปัญญาของนักดนตรีไทยตั้งแต่สมัยโบราณที่พิจารณาความเหมาะสมของคุณลักษณะเครื่องดนตรีแล้วนำมาประสมวง เมื่อบรรเลงแล้วทำให้เกิดความสอดคล้องกัน วงดนตรีไทยมีทั้งวงปี่พาทย์ วงเครื่องสาย วงมโหรี และวงดนตรีอื่นๆ ลักษณนามของวงดนตรีไทย ใช้คำว่า “วง” เหตุผลของการใช้คำนี้ เนื่องมาจากการเล่นดนตรีของนักดนตรีในสมัยก่อน มักรวมตัวกันเล่นดนตรีอย่างเรียบง่าย นักดนตรีคนใด  มีเครื่องดนตรีชนิดใด ก็นำมานั่งล้อมวงกันเล่น สถานที่และพื้นที่นั่งเล่นดนตรีก็พิจารณาตั้งเครื่องตามความเหมาะสม ซึ่งลักษณะการล้อมวงกันเช่นนี้ จึงเรียกว่า “วงดนตรี” | | 5 |
| **หน่วย**  **การเรียนรู้ที่ 4**  การปฏิบัติดนตรีไทย | **ตัวชี้วัดระหว่างทาง**  **มฐ. ศ 2.1 ม.4-6/4**  อ่าน เขียน โน้ตดนตรีไทยและสากลในอัตราจังหวะต่าง ๆ  **ตัวชี้วัดปลายทาง**  **มฐ. ศ 2.1 ม.4-6/5**  ร้องเพลงหรือเล่นดนตรีเดี่ยวและรวมวง โดยเน้นเทคนิคการแสดงออกและคุณภาพของการแสดง | **1) สมรรถนะที่ 1**ความสามารถในการสื่อสาร  **2) สมรรถนะที่ 2**ความสามารถในการคิด  **3) สมรรถนะที่ 4**ความสามารถในการใช้ทักษะชีวิต  **4) สมรรถนะที่ 5** ความสามารถในการใช้เทคโนโลยี | การปฏิบัติเครื่องดนตรีประเภทใดหรือชนิดใดก็ตาม ในเบื้องต้นผู้ฝึกปฏิบัติจำเป็นต้องศึกษาเกี่ยวกับส่วนประกอบของเครื่องดนตรี การปฏิบัติเครื่องดนตรี โน้ต และสัญลักษณ์ที่ใช้ในการปฏิบัติเครื่องดนตรีชนิดนั้น ๆ ให้เข้าใจก่อน ซึ่งการศึกษาวิธีปฏิบัติเครื่องดนตรี โน้ต และสัญลักษณ์ที่ใช้ในการปฏิบัติเครื่องดนตรี จะทำให้ผู้ฝึกปฏิบัติเกิดความเข้าใจวิธีการปฏิบัติเครื่องดนตรีชนิดนั้น ๆ ได้ดี และสามารถปฏิบัติได้อย่างถูกต้อง ถ้าหมั่นฝึกซ้อมอย่างสมํ่าเสมอก็จะทำให้ผู้ฝึกปฏิบัติมีความชำนาญในการปฏิบัติเครื่องดนตรีชนิดนั้น | | 7 |
| **หน่วย**  **การเรียนรู้ที่ 5**ความงามของดนตรีสากล | **ตัวชี้วัดระหว่างทาง**  **มฐ. ศ 2.2 ม.4-6/4**  อธิบายบทบาทของดนตรี ในการสะท้อนแนวความคิดและค่านิยมที่เปลี่ยนไปของคนในสังคม  **ตัวชี้วัดปลายทาง**  **มฐ. ศ 2.1 ม.4-6/3**  เปรียบเทียบลักษณะเด่นของดนตรีในวัฒนธรรมต่าง ๆ | **1) สมรรถนะที่ 1**ความสามารถในการสื่อสาร  **2) สมรรถนะที่ 2**ความสามารถในการคิด  **3) สมรรถนะที่ 4**ความสามารถในการใช้ทักษะชีวิต  **4) สมรรถนะที่ 5** ความสามารถในการใช้เทคโนโลยี | ดนตรีสากล หมายถึง ดนตรีในวัฒนธรรมของชาติตะวันตกในทวีปยุโรปและอเมริกา มีพื้นฐานมาจากดนตรีของชนชาติกรีกโบราณ ต่อมาเมื่ออาณาจักรโรมันขยายอิทธิพลเข้าครอบครองกรีก ชาวโรมันได้นำเอาวัฒนธรรมดนตรีแบบกรีกมาใช้ และเนื่องจาก  อาณาจักรโรมันขยายไปเกือบทั่วโลก ดนตรีแบบกรีกจึงได้รับการพัฒนาและเผยแพร่อย่างต่อเนื่อง จนเป็นที่นิยมอย่างกว้างขวางในระดับ “สากล” สืบทอดมาจนกระทั่งในสมัยปัจจุบัน จึงเรียกดนตรีในวัฒนธรรมของชาติตะวันตกว่าเป็น “ดนตรีสากล” | | 6 |
| **หน่วย**  **การเรียนรู้ที่ 6**ความรู้พื้นฐานเกี่ยวกับดนตรีสากล | **ตัวชี้วัดระหว่างทาง**  **มฐ. ศ 2.2 ม.4-6/1**  วิเคราะห์รูปแบบของดนตรีไทยและดนตรีสากลในยุคสมัยต่าง ๆ  **มฐ. ศ 2.2 ม.4-6/2**  วิเคราะห์สถานะทางสังคม ของนักดนตรีในวัฒนธรรมต่าง ๆ  **ตัวชี้วัดปลายทาง**  **-** | **1) สมรรถนะที่ 1**ความสามารถในการสื่อสาร  **2) สมรรถนะที่ 2**ความสามารถในการคิด  **3) สมรรถนะที่ 4**ความสามารถในการใช้ทักษะชีวิต  **4) สมรรถนะที่ 5** ความสามารถในการใช้เทคโนโลยี | ดนตรีสากลมีประวัติความเป็นมาที่ยาวนาน และมีวิวัฒนาการมาอย่างต่อเนื่อง ซึ่งวิวัฒนาการดังกล่าวสามารถนำมาใช้เป็นเกณฑ์ในการจำแนกยุคสมัยของดนตรีสากลได้ ซึ่งนอกจากแต่ละสมัยจะมีลักษณะของบทเพลง ลักษณะของวงดนตรีที่แตกต่างกันแล้ว ก็ยัง  เกิดคีตกวีหลายท่านที่ได้สร้างสรรค์ผลงานเพลงไว้เป็นมรดกโลกด้วย การศึกษาความรู้พื้นฐานเกี่ยวกับดนตรีสากล ช่วยให้สามารถวิเคราะห์รูปแบบของดนตรีสากลในยุคสมัยต่าง ๆ ตลอดจนวิเคราะห์สถานะทางสังคมของนักดนตรีในวัฒนธรรมตะวันตกได้อย่างเข้าใจมากขึ้นด้วย | | 4 |
| **หน่วย**  **การเรียนรู้ที่ 7**  วงดนตรีสากล | **ตัวชี้วัดระหว่างทาง**  **มฐ. ศ 2.1 4-6/1**  เปรียบเทียบรูปแบบของบทเพลงและวงดนตรีแต่ละประเภท  **มฐ. ศ 2.1 ม.4-6/2**  จำแนกประเภทและรูปแบบของวงดนตรี ทั้งไทยและสากล  **ตัวชี้วัดปลายทาง**  **มฐ. ศ 2.2 ม.4-6/3**  อธิบายเหตุผลที่คนต่างวัฒนธรรมสร้างสรรค์งานดนตรีแตกต่างกัน | **1) สมรรถนะที่ 1**ความสามารถในการสื่อสาร  **2) สมรรถนะที่ 2**ความสามารถในการคิด  **3) สมรรถนะที่ 4**ความสามารถในการใช้ทักษะชีวิต  **4) สมรรถนะที่ 5** ความสามารถในการใช้เทคโนโลยี | การศึกษาเรื่องราวเกี่ยวกับดนตรีสากล หัวข้อหนึ่งที่จำเป็นต้องศึกษาก็คือประเภทของวงดนตรีสากล ซึ่งจะต้องเรียนรู้ถึงการจัดวงดนตรี การใช้เครื่องดนตรีในวงดนตรีประเภทต่าง ๆ บทเพลงที่นำมาใช้บรรเลงและขับร้อง ลักษณะเด่นของดนตรี นอกจากนี้ก็ควรเรียนรู้เกี่ยวกับลักษณะของวงดนตรีพื้นบ้านที่สำคัญของโลกด้วย ซึ่งการเรียนรู้ลักษณะของวงดนตรีสากลจะช่วยทำให้สามารถเปรียบเทียบรูปแบบของบทเพลง และวงดนตรีแต่ละประเภทสามารถจำแนกประเภทและรูปแบบของวงดนตรีสากล รวมทั้งสามารถเปรียบเทียบลักษณะเด่นของดนตรีในวัฒนธรรมต่าง ๆ ได้ | | 4 |
| **หน่วย**  **การเรียนรู้ที่ 8**  การปฏิบัติดนตรีสากล | **ตัวชี้วัดระหว่างทาง**  **มฐ. ศ 2.1 ม.4-6/4**  อ่าน เขียน โน้ตดนตรีไทยและสากลในอัตราจังหวะต่าง ๆ  **ตัวชี้วัดปลายทาง**  **มฐ. ศ 2.1 ม.4-6/5**  ร้องเพลงหรือเล่นดนตรีเดี่ยวและรวมวง โดยเน้นเทคนิคการแสดงออกและคุณภาพของการแสดง | **1) สมรรถนะที่ 1**ความสามารถในการสื่อสาร  **2) สมรรถนะที่ 2**ความสามารถในการคิด  **3) สมรรถนะที่ 4**ความสามารถในการใช้ทักษะชีวิต  **4) สมรรถนะที่ 5** ความสามารถในการใช้เทคโนโลยี | สิ่งที่ผู้ศึกษาดนตรีสากลพึงปฏิบัติ คือ การฝึกเล่นเครื่องดนตรีสากลที่ตนชื่นชอบอย่างน้อย 1 อย่าง ซึ่งเมื่อฝึกหัดจนมีความชำนาญแล้ว สามารถบรรเลงเดี่ยว หรือบรรเลงรวมวงได้ นอกจากนี้ยังควรฝึกหัดขับร้องเพลงสากลในลักษณะต่าง ๆ ทั้งการฝึกขับร้องเดี่ยวและฝึกขับร้องหมู่ด้วย การที่เราสามารถเล่นเครื่องดนตรีสากลและขับร้องได้ ถือเป็นการเสริมสร้างประสบการณ์ ความสามารถ บุคลิกภาพของเรา ช่วยในการผ่อนคลายอารมณ์ เป็นการใช้เวลาว่างให้เป็นประโยชน์ ขณะเดียวกันก็จะทำให้เกิดความซาบซึ้งและตระหนักในคุณค่าของดนตรีมากยิ่งขึ้น | | 6 |

****

**คำอธิบายรายวิชา**

**ดนตรี**

**รายวิชาพื้นฐาน กลุ่มสาระการเรียนรู้ศิลปะ**

**ชั้นมัธยมศึกษาปีที่ 5 เวลา 40 ชั่วโมง/ปี**

ศึกษาและฝึกทักษะทางดนตรีผ่านกระบวนการอธิบาย อ่าน เขียน โน้ตดนตรีไทยและสากล ในอัตราจังหวะต่าง ๆ ร้องเพลงหรือเล่นเครื่องดนตรีเดี่ยวและรวมวง โดยเน้นเทคนิคการแสดงออกและคุณภาพของการแสดง จำแนกประเภทและรูปแบบของวงดนตรีทั้งไทยและสากล อธิบายเหตุผลที่คนต่างวัฒนธรรมสร้างสรรค์งานดนตรีแตกต่างกัน สร้างเกณฑ์สำหรับประเมินคุณภาพการประพันธ์และการเล่นดนตรีของตนเองและผู้อื่นได้อย่างเหมาะสม นำดนตรีไปประยุกต์ใช้ในงานอื่น ๆ วิเคราะห์สถานะทางสังคมของนักดนตรีในวัฒนธรรมต่าง ๆ เปรียบเทียบลักษณะเด่นของดนตรีในวัฒนธรรมต่าง ๆ อธิบายบทบาทของดนตรีในการสะท้อนแนวความคิดและค่านิยมที่เปลี่ยนไปของคนในสังคม

โดยใช้ทักษะกระบวนการทางดนตรี ในการแสดงออกทางดนตรีอย่างสร้างสรรค์ การวิเคราะห์ วิพากษ์วิจารณ์คุณค่างานดนตรี เพื่อให้เห็นคุณค่างานดนตรีที่เป็นมรดกทางวัฒนธรรม ภูมิปัญญาท้องถิ่น และเข้าใจความสัมพันธ์ระหว่างดนตรีกับประวัติศาสตร์และวัฒนธรรม และการนำความรู้ไปประยุกต์ใช้ในชีวิตประจำวัน

**ตัวชี้วัด**

|  |  |  |
| --- | --- | --- |
| **มาตรฐาน** | **ตัวชี้วัดระหว่างทาง** | **ตัวชี้วัดปลายทาง** |
| **มฐ. ศ 2.1** | **ม.4-6/1, ม.4-6/2, ม.4-6/4, ม.4-6/6, ม.4-6/7, ม.4-6/8** | **ม.4-6/3, ม.4-6/5** |
| **มฐ. ศ 2.2** | **ม.4-6/1, ม.4-6/2, ม.4-6/4** | **ม.4-6/3, ม.4-6/5** |
|  | **9 ตัวชี้วัด** | **4 ตัวชี้วัด** |

**รวม 13 ตัวชี้วัด**

**โครงสร้างรายวิชาพื้นฐาน ดนตรี ม.5**

**เวลา 40 ชั่วโมง**

| **ชื่อหน่วย การเรียนรู้** | **มาตรฐาน การเรียนรู้/ตัวชี้วัด** | **สมรรถนะสำคัญ ของผู้เรียน** | **สาระสำคัญ** | **เวลา (ชั่วโมง)** |
| --- | --- | --- | --- | --- |
| **หน่วย**  **การเรียนรู้ที่ 1**  ความรู้ทั่วไปเกี่ยวกับดนตรีไทย | **ตัวชี้วัดระหว่างทาง**  **มฐ. ศ 2.1 ม.4-6/8**  นำดนตรีไปประยุกต์ใช้ในงานอื่น ๆ  **มฐ. ศ 2.2 ม.4-6/2**วิเคราะห์สถานะทางสังคม ของนักดนตรี ในวัฒนธรรมต่าง ๆ  **ตัวชี้วัดปลายทาง**  **-** | **1) สมรรถนะที่ 1**ความสามารถในการสื่อสาร  **2) สมรรถนะที่ 2**ความสามารถในการคิด  **3) สมรรถนะที่ 4**ความสามารถในการใช้ทักษะชีวิต  **4) สมรรถนะที่ 5** ความสามารถในการใช้เทคโนโลยี | ดนตรีไทยมีคุณค่าและความงามที่บ่งบอกความเป็นไทย ดนตรีไทยสามารถนำมาประยุกต์ใช้ให้เข้ากับการดำเนินชีวิตประจำวันของมนุษย์ ทั้งในด้านการผ่อนคลาย การพัฒนามนุษย์ ประชาสัมพันธ์ บำบัดรักษา การศึกษา และในวงการธุรกิจ  เพลงไทย เป็นเพลงที่มีจังหวะ เนื้อร้อง และทำนองที่สอดประสานกันอย่างลงตัว ซึ่งเพลงไทยแต่ละประเภทจะมีเอกลักษณ์ที่แตกต่างกันออกไป  ศัพท์สังคีต เป็นศัพท์เฉพาะที่ใช้สื่อสารในวิชาการดนตรีไทย สังคีตกวีไทย เป็นผู้ที่สร้างผลงานทางดนตรีไทยให้มีอัตลักษณ์เฉพาะตัว | **7** |
| **หน่วย**  **การเรียนรู้ที่ 2**  ดนตรีพื้นบ้านของไทย | **ตัวชี้วัดระหว่างทาง**  **มฐ. ศ 2.2 ม.4-6/2**  วิเคราะห์สถานะทางสังคม ของนักดนตรีในวัฒนธรรมต่าง ๆ  **ตัวชี้วัดปลายทาง**  **มฐ. ศ 2.1 ม.4-6/3**  อธิบายเหตุผลที่คนต่างวัฒนธรรมสร้างสรรค์งานดนตรีแตกต่างกัน  **มฐ. ศ 2.2 ม.4-6/3**  เปรียบเทียบลักษณะเด่นของดนตรีในวัฒนธรรมต่าง ๆ | **1) สมรรถนะที่ 1**ความสามารถในการสื่อสาร  **2) สมรรถนะที่ 2**ความสามารถในการคิด  **3) สมรรถนะที่ 4**ความสามารถในการใช้ทักษะชีวิต  **4) สมรรถนะที่ 5** ความสามารถในการใช้เทคโนโลยี | ดนตรีพื้นบ้านเป็นสิ่งที่มีคุณค่าต่อท้องถิ่น และมีลักษณะที่แตกต่างกันไปตามแต่ละท้องถิ่น ทั้งวงดนตรี เครื่องดนตรี ภาษา เนื้อร้อง สำเนียง และองค์ประกอบของบทเพลงที่แตกต่างกันไป  ดนตรีพื้นบ้านในแต่ละท้องถิ่น เกิดขึ้นจากการสร้างสรรค์ของนักดนตรีพื้นบ้านแต่ละท่าน ซึ่งจะมีลักษณะการประพันธ์ที่แตกต่างกันไป | **7** |
| **หน่วย**  **การเรียนรู้ที่ 3**  การปฏิบัติดนตรีไทย | **ตัวชี้วัดระหว่างทาง**  **มฐ. ศ 2.1 ม.4-6/4**  อ่าน เขียน โน้ตดนตรีไทยและสากลในอัตราจังหวะต่าง ๆ  **มฐ. ศ 2.1 ม.4-6/6**  สร้างเกณฑ์สำหรับประเมินคุณภาพ การประพันธ์และการเล่นดนตรี ของตนเองและผู้อื่นได้อย่างเหมาะสม  **ตัวชี้วัดปลายทาง**  **มฐ. ศ 2.1 ม.4-6/5**  ร้องเพลงหรือเล่นดนตรีเดี่ยวและรวมวง โดยเน้นเทคนิคการแสดงออกและคุณภาพของการแสดง | **1) สมรรถนะที่ 1**ความสามารถในการสื่อสาร  **2) สมรรถนะที่ 2**ความสามารถในการคิด  **3) สมรรถนะที่ 4**ความสามารถในการใช้ทักษะชีวิต  **4) สมรรถนะที่ 5** ความสามารถในการใช้เทคโนโลยี | ขนบธรรมเนียมปฏิบัติที่ผู้เรียนดนตรีไทยพึงยึดถือนั้น โดยส่วนใหญ่จะเกิดจากความเชื่อ ความเคารพเกี่ยวกับครูและเครื่องดนตรีไทย  การบรรเลงดนตรีไทยแบบเดี่ยว และแบบหมู่ จะมีเทคนิคและการถ่ายทอดอารมณ์เพลงที่แตกต่างกัน การเรียนรู้เกี่ยวกับองค์ประกอบ เสียง วิธีฝึกปฏิบัติ และโน้ตที่ใช้เล่นระนาดเอก จะทำให้สามารถเล่น ระนาดเอกได้อย่างถูกต้อง  การขับร้อง เป็นศิลปะทางดนตรีที่ใช้การเปล่งเสียงร้องของผู้ขับร้องออกมาเป็นเสียงสูง ต่ำ ยาว ตามทำนอง จังหวะ และบทร้องที่ผู้ประพันธ์ได้เรียบเรียงหรือกำหนดไว้  ผู้ที่จะสามารถประเมินผลงานดนตรีไทยได้ลึกซึ้ง จำเป็นต้องศึกษาและมีประสบการณ์เกี่ยวกับดนตรีไทยมากพอควร | **10** |
| **หน่วย**  **การเรียนรู้ที่ 4**  ความรู้ทั่วไปเกี่ยวกับ  ดนตรีสากล | **ตัวชี้วัดระหว่างทาง**  **มฐ. ศ 2.1 ม.4-6/2**  จำแนกประเภทและรูปแบบของวงดนตรี ทั้งไทยและสากล  **มฐ. ศ 2.1 ม.4-6/8**  นำดนตรีไปประยุกต์ใช้ในงานอื่น ๆ  **มฐ. ศ 2.2 ม.4-6/2**  วิเคราะห์สถานะทางสังคม ของนักดนตรี ในวัฒนธรรมต่าง ๆ  **มฐ. ศ 2.2 ม.4-6/4** อธิบายบทบาทของดนตรี ในการสะท้อนแนวความคิดและค่านิยมที่เปลี่ยนไปของคนในสังคม | **1) สมรรถนะที่ 1**ความสามารถในการสื่อสาร  **2) สมรรถนะที่ 2**ความสามารถในการคิด  **3) สมรรถนะที่ 4**ความสามารถในการใช้ทักษะชีวิต  **4) สมรรถนะที่ 5** ความสามารถในการใช้เทคโนโลยี | ดนตรีอยู่คู่กับมนุษย์มาอย่างยาวนาน ดนตรีจึงมีส่วนเกี่ยวข้องกับการดำเนินชีวิตของมนุษย์ เช่น การฟังเพลงเพื่อผ่อนคลายอารมณ์ไปกับเสียงเพลงเมื่อมีความทุกข์หรือความสุข ในแต่ละยุคสมัยของดนตรีจะมีศิลปิน สังคีตกวีที่มีชื่อเสียงที่คนรู้จักไปทั่วโลก การเรียนรู้คุณค่าของดนตรีสากล ประเภทของเพลงสากล ศัพท์สังคีต และสังคีตกวีดนตรีสากลจึงเป็นสิ่งสำคัญ | 6 |
| **หน่วย**  **การเรียนรู้ที่ 5**  การปฏิบัติดนตรีสากล | **ตัวชี้วัดระหว่างทาง**  **มฐ. ศ 2.1 ม.4-6/4**  อ่าน เขียน โน้ตดนตรีไทยและสากลในอัตราจังหวะต่าง ๆ  **ตัวชี้วัดปลายทาง**  **มฐ. ศ 2.1 ม.4-6/5**  ร้องเพลงหรือเล่นดนตรีเดี่ยวและรวมวง โดยเน้นเทคนิคการแสดงออกและคุณภาพของการแสดง | **1) สมรรถนะที่ 1**ความสามารถในการสื่อสาร  **2) สมรรถนะที่ 2**ความสามารถในการคิด  **3) สมรรถนะที่ 4**ความสามารถในการใช้ทักษะชีวิต  **4) สมรรถนะที่ 5** ความสามารถในการใช้เทคโนโลยี | การศึกษาดนตรีสากล ต้องศึกษาทั้งภาคทฤษฎีและภาคปฏิบัติ เรียนรู้การอ่าน เขียนโน้ตสากลในอัตราจังหวะต่าง ๆ รวมถึงเครื่องหมายและสัญลักษณ์ต่าง ๆ เพื่อให้สามารถร้องเพลงหรือบรรเลงเครื่องดนตรีเดี่ยวและรวมวงได้อย่างถูกต้อง ไพเราะ และมีเทคนิคในการถ่ายทอดอารมณ์ของบทเพลง | **10** |

****

**คำอธิบายรายวิชา**

**ดนตรี**

**รายวิชาพื้นฐาน กลุ่มสาระการเรียนรู้ศิลปะ**

**ชั้นมัธยมศึกษาปีที่ 6 เวลา 40 ชั่วโมง/ปี**

ศึกษาและฝึกทักษะทางดนตรีผ่านกระบวนการเปรียบเทียบรูปแบบของบทเพลงและวงดนตรีแต่ละประเภท อธิบายเหตุผลที่คนต่างวัฒนธรรมสร้างสรรค์งานดนตรีแตกต่างกัน อ่าน เขียน โน้ตดนตรีไทยและสากลในอัตราจังหวะต่าง ๆ ร้องเพลงหรือเล่นดนตรีเดี่ยวและรวมวง โดยเน้นเทคนิคการแสดงออกและคุณภาพของการแสดงอารมณ์และความรู้สึกที่ได้รับจากงานดนตรีที่มาจากวัฒนธรรมต่างกัน สถานะทางสังคมของนักดนตรีในวัฒนธรรมต่าง ๆ ลักษณะเด่นของดนตรีในวัฒนธรรมต่าง ๆ บทบาทของดนตรีในการสะท้อนแนวความคิดและค่านิยมที่เปลี่ยนไปของคนในสังคม และนำเสนอแนวทางในการส่งเสริมและอนุรักษ์ดนตรีในฐานะมรดกของชาติ

โดยใช้ทักษะกระบวนการทางดนตรีในการแสดงออกทางดนตรีอย่างสร้างสรรค์ รวมถึงการวิเคราะห์ วิพากษ์วิจารณ์คุณค่างานดนตรี

เพื่อให้เห็นคุณค่างานดนตรีที่เป็นมรดกทางวัฒนธรรม ภูมิปัญญาท้องถิ่น และเข้าใจความสัมพันธ์ระหว่างดนตรีกับประวัติศาสตร์และวัฒนธรรม และการนำความรู้ไปประยุกต์ใช้ในชีวิตประจำวัน

**ตัวชี้วัด**

|  |  |  |
| --- | --- | --- |
| **มาตรฐาน** | **ตัวชี้วัดระหว่างทาง** | **ตัวชี้วัดปลายทาง** |
| **มฐ. ศ 2.1** | **ม.4-6/1, ม.4-6/4, ม.4-6/7** | **ม.4-6/3, ม.4-6/5** |
| **มฐ. ศ 2.2** | **ม.4-6/2, ม.4-6/4** | **ม.4-6/3, ม.4-6/5** |
|  | **5 ตัวชี้วัด** | **4 ตัวชี้วัด** |

**รวม 9 ตัวชี้วัด**

**โครงสร้างรายวิชาพื้นฐาน ดนตรี ม.6**

**เวลา 40 ชั่วโมง**

| **ชื่อหน่วย การเรียนรู้** | **มาตรฐาน การเรียนรู้/ตัวชี้วัด** | **สมรรถนะสำคัญ ของผู้เรียน** | **สาระสำคัญ** | | **เวลา (ชั่วโมง)** |
| --- | --- | --- | --- | --- | --- |
| **หน่วย**  **การเรียนรู้ที่ 1**  ดนตรีกับวัฒนธรรม | **ตัวชี้วัดระหว่างทาง**  ศ 2.1 ม.4-6/7เปรียบเทียบอารมณ์และความรู้สึก ที่ได้รับจากงานดนตรีที่มาจากวัฒนธรรมต่างกัน  **ตัวชี้วัดปลายทาง**  **มฐ. ศ 2.1 ม.4-6/3**  อธิบายเหตุผลที่คนต่างวัฒนธรรมสร้างสรรค์งานดนตรีแตกต่างกัน  **มฐ. ศ 2.2 ม.4-6/3**  เปรียบเทียบลักษณะเด่นของดนตรีในวัฒนธรรมต่าง ๆ | **1) สมรรถนะที่ 1**ความสามารถในการสื่อสาร  **2) สมรรถนะที่ 2**ความสามารถในการคิด  **3) สมรรถนะที่ 4**ความสามารถในการใช้ทักษะชีวิต  **4) สมรรถนะที่ 5** ความสามารถในการใช้เทคโนโลยี | เหตุผลที่ทำให้การสร้างสรรค์ผลงานดนตรี  ในแต่ละวัฒนธรรมมีความแตกต่างกัน  มาจากความเชื่อ ศาสนา วิถีชีวิต และเทคโนโลยี ซึ่งเป็นผลทำให้อารมณ์และความรู้สึกที่ได้รับจากงานดนตรีต่างกันไปด้วย |  | |
| **หน่วย**  **การเรียนรู้ที่ 2**  ความรู้เกี่ยวกับ  ดนตรีไทย | **ตัวชี้วัดระหว่างทาง**  **มฐ. ศ 2.2 ม.4-6/2**  วิเคราะห์สถานะทางสังคม ของนักดนตรีในวัฒนธรรมต่าง ๆ  **มฐ. ศ 2.2 ม.4-6/4**  อธิบายบทบาทของดนตรี ในการสะท้อนแนวความคิดและค่านิยมที่เปลี่ยนไปของคนในสังคม  **ตัวชี้วัดปลายทาง**  **มฐ. ศ 2.2 ม.4-6/5**  ร้องเพลงหรือเล่นดนตรีเดี่ยวและรวมวง โดยเน้นเทคนิคการแสดงออกและคุณภาพของการแสดง | **1) สมรรถนะที่ 1**ความสามารถในการสื่อสาร  **2) สมรรถนะที่ 2**ความสามารถในการคิด  **3) สมรรถนะที่ 4**ความสามารถในการใช้ทักษะชีวิต  **4) สมรรถนะที่ 5** ความสามารถในการใช้เทคโนโลยี | ดนตรีมีบทบาทสำคัญในการสะท้อนแนว ความคิดและค่านิยมที่เปลี่ยนแปลงไปของคนในสังคม และยังแสดงถึงสถานะทางสังคมของนักดนตรี ซึ่งต้องร่วมมือกันส่งเสริมและอนุรักษ์ดนตรีในฐานะมรดกของชาติไทย | | 5 |
| **หน่วย**  **การเรียนรู้ที่ 3**  การปฏิบัติดนตรีไทย | **ตัวชี้วัดระหว่างทาง**  **มฐ. ศ 2.1 ม.4-6/1**  เปรียบเทียบรูปแบบของบทเพลงและวงดนตรีแต่ละประเภท  **มฐ. ศ 2.1 ม.4-6/4**  อ่าน เขียน โน้ตดนตรีไทยและสากลในอัตราจังหวะต่าง ๆ  **ตัวชี้วัดปลายทาง**  **มฐ. ศ 2.1 ม.4-6/5**  ร้องเพลงหรือเล่นดนตรีเดี่ยวและรวมวง โดยเน้นเทคนิคการแสดงออกและคุณภาพของการแสดง | **1) สมรรถนะที่ 1**ความสามารถในการสื่อสาร  **2) สมรรถนะที่ 2**ความสามารถในการคิด  **3) สมรรถนะที่ 4**ความสามารถในการใช้ทักษะชีวิต  **4) สมรรถนะที่ 5** ความสามารถในการใช้เทคโนโลยี | วงดนตรีไทยแต่ละประเภท จะมีรูปแบบในการจัดวงดนตรีที่แตกต่างกันไป การอ่าน เขียนโน้ตดนตรีไทยในอัตราจังหวะต่าง ๆ ได้ จะทำให้ร้องหรือเล่นเครื่องดนตรีเดี่ยวและรวมวงได้ถูกต้อง | | 10 |
| **หน่วย**  **การเรียนรู้ที่ 4**  ความรู้เกี่ยวกับ  ดนตรีสากล | **ตัวชี้วัดระหว่างทาง**  **ศ 2.2 ม.4-6/2** วิเคราะห์สถานะทางสังคม ของนักดนตรี ในวัฒนธรรมต่าง ๆ  **มฐ. ศ 2.2 ม.4-6/4**  อธิบายบทบาทของดนตรี ในการสะท้อนแนวความคิดและค่านิยมที่เปลี่ยนไปของคนในสังคม | **1) สมรรถนะที่ 1**ความสามารถในการสื่อสาร  **2) สมรรถนะที่ 2**ความสามารถในการคิด  **3) สมรรถนะที่ 4**ความสามารถในการใช้ทักษะชีวิต  **4) สมรรถนะที่ 5** ความสามารถในการใช้เทคโนโลยี | ดนตรีสากลมีบทบาทสำคัญในการสะท้อนแนวความคิดและค่านิยมที่เปลี่ยนไปของคนในสังคม ซึ่งดนตรีสากลในแต่ละยุคสมัยจะมีความแตกต่างกันไปตามการสร้างสรรค์ผลงานของนักดนตรีและสถานะทางสังคม | | 5 |
| **หน่วย**  **การเรียนรู้ที่ 5**  การปฏิบัติดนตรีสากล | **ตัวชี้วัดระหว่างทาง**  **มฐ. ศ 2.1 ม.4-6/4**  อ่าน เขียน โน้ตดนตรีไทยและสากลในอัตราจังหวะต่าง ๆ  **ตัวชี้วัดปลายทาง**  **มฐ. ศ 2.1 ม.4-6/5**  ร้องเพลงหรือเล่นดนตรีเดี่ยวและรวมวง โดยเน้นเทคนิคการแสดงออกและคุณภาพของการแสดง | **1) สมรรถนะที่ 1**ความสามารถในการสื่อสาร  **2) สมรรถนะที่ 2**ความสามารถในการคิด  **3) สมรรถนะที่ 4**ความสามารถในการใช้ทักษะชีวิต  **4) สมรรถนะที่ 5**  ความสามารถในการใช้เทคโนโลยี | การอ่านและเขียนเครื่องหมายและสัญลักษณ์ทางดนตรีสากลได้ จะทำให้ร้องเพลงหรือเล่นเครื่องดนตรีแบบเดี่ยวและรวมวงได้ถูกต้อง | | 13 |